**Dosarul de concurs al unui candidat trebuie să conţină, cel puţin, următoarele documente:**

1. cererea de înscriere la concurs, semnată de candidat, care include o declaraţie pe propria răspundere privind veridicitatea informaţiilor prezentate în dosar;
2. o propunere de dezvoltare a carierei universitare a candidatului atât din punct de vedere didactic, în cazul posturilor didactice, cât şi din punctul de vedere al activităţilor de cercetare ştiinţifică. propunerea se redactează de către candidat, cuprinde maximum 10 pagini şi este unul dintre principalele criterii de departajare a candidaţilor;
3. curriculum vitae al candidatului în format tipărit şi în format electronic;
4. lista de lucrări ale candidatului în format tipărit şi în format electronic;
5. fişa de verificare a îndeplinirii standardelor Universităţii „Danubius” din Galaţi de prezentare la concurs, completată şi semnată de către candidat, al cărei format este pe site-ul universitatii;
6. copia legalizată a diplomei de doctor şi, în cazul în care diploma de doctor originală nu este recunoscută în România, atestatul de recunoaştere sau echivalare a acesteia;
7. rezumatul, în limba română şi într-o limbă de circulaţie internaţională, a tezei de doctorat sau, după caz, a tezei de abilitare, pe maximum o pagină pentru fiecare limbă;
8. declaraţie pe propria răspundere a candidatului în care indică situaţiile de incompatibilitate prevăzute de Legea nr. 1/2011 în care s-ar afla în cazul câştigării concursului sau lipsa acestor situaţii de incompatibilitate;
9. copii ale altor diplome care atestă studiile candidatului;
10. copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului;
11. în cazul în care candidatul şi-a schimbat numele, copii ale documentelor care atestă schimbarea numelui - certificat de căsătorie sau dovada schimbării numelui;
12. maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii.
13. Copie după extras din Monitorul Oficial nr. 1.303 din 25.11.2015, Partea a III-a**,** în care au fost publicate posturile scoase la concurs.

În cazul lucrărilor candidatului care nu sunt disponibile în format electronic acesta le va prezenta în formă scanată.

**Curriculum vitae al candidatului trebuie să includă(în format scris şi în format electronic)**:

1. informaţii despre studiile efectuate şi diplomele obţinute;
2. informaţii despre experienţa profesională şi locurile de muncă relevante;
3. informaţii despre proiectele de cercetare-dezvoltare pe care le-a condus ca director de proiect şi granturile obţinute, în cazul în care există astfel de proiecte sau granturi, indicându-se pentru fiecare sursa de finanţare, volumul finanţării şi principalele publicaţii sau brevete rezultate;
4. informaţii despre premii sau alte elemente de recunoaştere a contribuţiilor ştiinţifice ale candidatului.

**(2)** Curriculum vitae poate include şi alte informaţii pe care candidatul le consideră relevante.

**Lista completă de lucrări ale candidatului va fi structurată astfel**:

1. lista celor maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar şi care se pot regăsi şi în celelalte categorii de lucrări prevăzute de prezentul articol; pentru ocuparea postului de profesor universitar, lista lucrărilor va specifica care dintre lucrările prezentate sunt realizate după dobândirea atestatului de abilitare; lucrările candidatului care nu sunt disponibile în format electronic vor fi prezentate în formă scanată;
2. teza sau tezele de doctorat;
3. brevete de invenţie şi alte titluri de proprietate industrială;
4. cărţi şi capitole în cărţi;
5. articole/studii *in extenso*, publicate în reviste din fluxul ştiinţific internaţional principal;
6. publicaţii *in extenso*, apărute în lucrări ale principalelor conferinţe internaţionale de specialitate;
7. alte lucrări şi contribuţii ştiinţifice sau, după caz, din domeniul creaţiei artistice.

1.Candidaţii la posturile de conferenţiar universitar trebuie să includă în dosarul de concurs cel puţin 3 nume şi adrese de contact ale unor personalităţi din domeniul respectiv, din ţară sau din străinătate, exterioare instituţiei de învăţământ superior al cărei post este scos la concurs, care au acceptat să elaboreze scrisori de recomandare privitoare la calităţile profesionale ale candidatului.

2.Candidaţii la posturile de profesor universitar trebuie să includă în dosarul de concurs cel puţin 3 nume şi adrese de contact ale unor personalităţi din domeniul respectiv din străinătate, care au acceptat să elaboreze scrisori de recomandare privitoare la calităţile profesionale ale candidatului.